stanford-oval/wikipedia huggingface dataset:
จวนซุน ชือ

จวนซุนซือ แซ่จวนซุน นามว่าซือ (จีน:  颛孙师; Pinyin: Zhuānsūn Shī) หรือ จื่อจัง (จีน: 子张; Pinyin: Zīzhāng) คนรัฐเฉิน (陈国人)  สมัยยุคปลายชุนชิว (春秋末年) จวนซุนซือ เป็น 1 ใน 72 ลูกศิษย์เอกของขงจื่อ มีอายุอ่อนกว่าขงจื่อ 48 ปี เป็นคนมีความสามารถสูง ตรงไปตรงมา ขงจื่อจึงวิจารณ์ว่า “จื่อจังนั้นมากเกิน ส่วนจื่อเซี่ยนั้นก็หย่อนเกิน”
นอกจากจะรักการเรียนแล้ว จื่อจังยังมักจะตั้งคำถามไต่ถามขงจื่อเสมอ และทุกครั้งที่ขงจื่อตอบคำถามของจื่อจัง จื่อจังก็จะจดบันทึกอย่างตั้งใจ  ซึ่งในคัมภีร์หลุนอีว์ （论语)  ปรากฏคำถามของจื่อจัง คำตอบของขงจื่อ และบทสนทนาระหว่างขงจื่อ กับจื่อจัง ดังนี้
เล่มที่ 2 บทที่ 12 จื่อจังเรียนด้วยมุ่งหวังรับราชการ อาจารย์กล่าวว่า “ฟังให้มากสงวนการพูดเมื่อสงสัย พูดส่วนที่เหลืออย่างระมัดระวัง โอกาสกังวลในการพูดจะมีน้อย ดูให้มากสงวนการกระทำเมื่ออันตราย ทำส่วนที่เหลืออย่างระมัดระวัง โอกาสเสียใจในการกระทำจะมีน้อย เมื่อโอกาสกังวลในการพูดมีน้อยโอกาสเสียใจในการกระทำก็มีน้อย ตำแหน่งราชการย่อมอยู่ในนั้น”
เล่มที่ 2 บทที่ 23 จื่อจังถามว่า”จะรู้เรื่องหลี่ในอีกสิบชั่วคนจากนี้ได้หรือไม่” อาจารย์ตอบว่า “ราชวงศ์ซังใช้หลี่แห่งราชวงศ์เซี่ย อาจรู้ได้ว่า มีอะไรที่ยกเลิกไป หรือมีอะไรที่เพิ่มเติมขึ้น ราชวงศ์โจวทำตามหลี่แห่งราชวงศ์ซัง อาจรู้ได้ว่ามีอะไรยกเลิกไป หรือมีอะไรเพิ่มเติมขึ้น อาจมีผู้อื่นที่ทำตามหลี่แห่งราชวงศ์โจว ถึงแม้ยุคสมัยจะห่างกันเป็นร้อยชั่วคน ก็รู้ได้”
เล่มที่ 5 บทที่ 18 จื่อจังถามว่า ”เจ้าเมืองจื่อเหวินได้ดำรงตำแหน่งถึงสามครั้งก็มิได้แสดงอาการยินดี เมื่อออกจากตำแหน่งสามครั้งก็ไม่แสดงอาการไม่พอใจ คอยชี้แนะให้เจ้าเมืองคนใหม่ได้รู้แนวการปกครองของเก่า อาจารย์เห็นอย่างไร” อาจารย์ตอบว่า “สัตย์ซื่อ ภักดี” จื่อจังถามต่อไปว่า “เขามีมนุษยธรรมหรือไม่”  อาจารย์ตอบว่า “เราไม่รู้ว่าเขามีมนุษยธรรมหรือไม่” “เมื่ออำมาย์ชุยจื่อสังหารเจ้าแห่งแคว้นฉี เฉินเหวินจื่อมีรถม้าศึก 10 คัน แต่เขาก็ละจากเมืองไป เมื่อมาถึงอีกแคว้นหนึ่งกล่าวว่า’ก็ยังเหมือนชุยจื่อผู้เป็นนายของเรา’จึงจากแคว้นนั้นไปอีก เมื่อมาถึงอีกแคว้นหนึ่งก็กล่าวว่า ‘ก็ยังเหมือนชุยจื่อผู้เป็นนายของเรา’ จึงจากแคว้นนั้นไปอีก อาจารย์เห็นอย่างไร” อาจารย์ตอบว่า “เขาบริสุทธิ์” จื่อจังถามต่อไปว่า “เขามีมนุษยธรรมหรือไม่”  อาจารย์ตอบว่า “ไม่รู้ เขาได้มนุษยธรรมได้อย่างไรหรือ”
เล่มที่ 12 บทที่ 6 จื่อจังถามว่า”อะไรคือการเห็นแจ้ง” อาจารย์กล่าวว่า “ผู้ซึ่งคำกล่าวร้ายป้ายสีไม่อาจครอบงำจิตใจได้ คำตำหนิไม่อาจเสียดแทงบาดใจได้ ผู้นั้นอาจเรียกได้ว่ามีปัญญา ใช่แล้ว ผู้ซึ่งคำกล่าวร้ายไม่อาจครอบงำ คำตำหนิไม่อาจบาดใจได้ คือผู้เห็นการณ์ไกล”
เล่มที่ 12 บทที่ 10 จื่อจังถามว่า”ทำอย่างไรจึงจะเชิดชูคุณธรรม ทำอย่างไรจึงจะแยกแยะความหลงให้ชัดเจนขึ้นได้” อาจารย์กล่าวว่า “ให้สัตย์ซื่อถือสัจจะเป็นหลัก แล้วปฏิบัติตามหลักแห่งความถูกต้อง นี่คือการเชิดชูคุณธรรม”
เล่มที่ 17 บทที่ 6 จื่อจังถามขงจื่อเกี่ยวกับมนุษยธรรม ขงจื่อตอบว่า”สามารถปฏิบัติห้าสิ่งอย่างครบถ้วนทั่ว คือมนุษยธรรม” จื่อจังขอให้อธิบาย อาจารย์ตอบว่า “ให้เกียรติ ใจกว้าง จริงใจ มุ่งมั่น เมตตา เมื่อให้เกียรติ ผู้คนจะไม่ดูแคลน เมื่อใจกว้าง จะได้มวลชน เมื่อจริงใจ ผู้คนจะเชื่อถือ เมื่อมุ่งมั่น จะมีผลงาน เมื่อเมตตา จะใช้คนได้”
กีฬาขี่ม้าในโอลิมปิกฤดูร้อน 2020 – ศิลปะบังคับม้า ทีม

| กีฬาขี่ม้า ใน โอลิมปิกฤดูร้อน 2020 |
| --- | --- | --- |

นักกีฬา รอบคัดเลือก
| Dressage | เดี่ยว | ทีม |
| Eventing | เดี่ยว | ทีม |
| Jumping | เดี่ยว | ทีม |
ด ค ก
การแข่งขันกีฬาขี่ม้าในโอลิมปิกฤดูร้อน 2020 – ศิลปะบังคับม้า ทีม เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 24-27 กรกฎาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 21 ในโอลิมปิกฤดูร้อน จะมีนักกีฬาเข้าร่วมแข่งขัน 45 คน จาก 15 ประเทศโดยประมาณ
ภูมิหลัง

นี่จะเป็นการปรากฏตัวครั้งที่ 25 ของรายการ ซึ่งต่างจากโปรแกรมการขี่ม้าที่เหลือในปัจจุบันอีก 5 รายการ ที่จัดขึ้นอย่างต่อเนื่องตั้งแต่ปี 1912 (โดยมีเพียง 1 รายการ การกระโดดข้ามเครื่องกีดขวางบุคคล ที่จัดในปี 1900 ด้วย) ไม่มีการแข่งขันรายการศิลปะบังคับม้าทีมในปี 1912, 1920, 1924 หรือ 1960
การคัดเลือก

บทความหลัก: กีฬาขี่ม้าในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9)
| ลำดับวัน | วันที่ | เริ่ม | สิ้นสุด | เฟส |
| --- | --- | --- | --- | --- |
| Day 1 | เสาร์ 24 กรกฎาคม 2021 | 17:00 | 22:00 | Grand Prix Day 1 |
| Day 2 | อาทิตย์ 25 กรกฎาคม 2021 | 17:00 | 22:00 | Grand Prix Day 2 |
| Day 4 | อังคาร 27 กรกฎาคม 2021 | 17:30 | 22:40 | Grand Prix Freestyle |
กีฬาขี่ม้าในโอลิมปิกฤดูร้อน 2020 – ศิลปะบังคับม้า บุคคล

| กีฬาขี่ม้า ใน โอลิมปิกฤดูร้อน 2020 |
| --- | --- | --- |

นักกีฬา รอบคัดเลือก
| Dressage | เดี่ยว | ทีม |
| Eventing | เดี่ยว | ทีม |
| Jumping | เดี่ยว | ทีม |
ด ค ก
การแข่งขันกีฬาขี่ม้าในโอลิมปิกฤดูร้อน 2020 – ศิลปะบังคับม้า บุคคล เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 24-28 กรกฎาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 60 คน จาก 30 ประเทศโดยประมาณ
ภูมิหลัง

นี่จะเป็นการปรากฏตัวครั้งที่ 25 ของรายการ ซึ่งจัดขึ้นในโอลิมปิกฤดูร้อนทุกครั้งตั้งแต่ปี 1912
แชมป์โอลิมปิกสองสมัยคือ ชาร์ล็อตต์ ดูจาร์ดิน จากสหราชอาณาจักร (ม้าชื่อ วาเลโกร) และแชมป์โลก (2018) คือ อิสซาเบล เวิร์ธ จากเยอรมนี
การคัดเลือก

บทความหลัก: กีฬาขี่ม้าในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9)
| ลำดับวัน | วันที่ | เริ่ม | สิ้นสุด | เฟส |
| --- | --- | --- | --- | --- |
| Day 1 | เสาร์ 24 กรกฎาคม 2021 | 17:00 | 22:00 | Grand Prix Day 1 |
| Day 2 | อาทิตย์ 25 กรกฎาคม 2021 | 17:00 | 22:00 | Grand Prix Day 2 |
| Day 5 | พุธ 28 กรกฎาคม 2021 | 17:30 | 21:25 | Grand Prix Freestyle |
การนั่งสมาธิ

ระวังสับสนกับ สมาธิ
การนั่งสมาธิ  คือการฝึกปฏิบัติใช้ความตั้งมั่น จดจ่อ และแน่วแน่อยู่กับสิ่งใดสิ่งหนึ่งในช่วงระยะเวลาหนึ่ง ซึ่งจะช่วยให้ผู้ปฏิบัติเกิดความสงบ ความรู้สึกตัว หรือมีสติ ในมุมมองของชาวตะวันตก มักใช้คำว่า "Concentration" และ "Meditation" ที่สื่อถึงการทำสมาธิให้จิตใจสงบ
การทำสมาธินั้นถูกปฏิบัติมาประมาณพันปี โดยแรกเริ่มจะเป็นสิ่งที่ปฏิบัติกันทางศาสนา ซึ่งปัจจุบันการทำสมาธินั้นได้แพร่กระจายไปทั่วโลก โดยสามารถนำมาประยุกต์ใช้กับชีวิตประจำวันได้
การนั่งสมาธิในทางพระพุทธศาสนานอกจากต้องการความสงบหรือประโยชน์อื่น ๆ แล้วยังมีจุดประสงค์ในด้านการวิปัสสนา เช่น อานาปานสติ ที่สอนให้พิจารณาลมหายใจเข้า-ออก และตระหนักรู้ถึงปัจจุบันขณะอยู่ตลอดเวลา หากฝึกนั่งสมาธิไปเรื่อย ๆ ก็จะมีการแบ่งขั้นกรรมฐานต่าง ๆ
ความหมาย > ความหมายในเชิงลักษณะผล

สมาธิคืออาการที่ใจตั้งมั่นอยู่ในอารมณ์เดียวอย่างต่อเนื่อง เป็นอาการที่ใจสงบรวมเป็นหนึ่งแน่วแน่ มีแต่ความบริสุทธิ์ผ่องใส จนกระทั่งสามารถเห็นความบริสุทธิ์นั้นด้วยใจตนเอง อันจะก่อให้เกิดทั้งกำลังใจ กำลังขวัญ กำลังปัญญา และความสุขแก่ผู้ปฏิบัติในเวลาเดียวกัน
ความหมาย > ความหมายในเชิงลักษณะการปฎิบัติ

สมาธิคือความตั้งมั่นของจิตหรือภาวะที่จิตแน่วแน่ต่อสิ่งที่กำหนดแน่วแน่อยู่กับสิ่งใดสิ่งหนึ่ง หรือตั้งมั่นในอารมณ์ใดอารมณ์หนึ่งอย่างแน่วแน่ทำให้จิตใจไม่ฟุ้งซ่าน
ประโยชน์ของการนั่งสมาธิ

การทำสมาธิเป็นการลดความเครียด คลายความวิตกกังวล ฝึกความอดทน และช่วยให้นอนหลับง่ายขึ้น และยังช่วยเพิ่มเซลล์ประสาทในสมองในส่วนการควบคุมและการตอบสนองทางอารมณ์
คณะกรรมการปฏิรูปกฎหมาย

คณะกรรมการปฏิรูปกฎหมาย (อักษรย่อ คปก.) คือ องค์กรอิสระตามเจตนารมณ์ มาตรา 81 (3) ของรัฐธรรมนูญแห่งราชอาณาจักรไทย พุทธศักราช 2550 ซึ่งเป็นการบัญญัติไว้ในแนวนโยบายพื้นฐานแห่งรัฐว่าด้วยกฎหมายและการยุติธรรม ที่กำหนดให้ รัฐต้องจัดทำกฎหมายเพื่อจัดตั้งองค์กรเพื่อการปฏิรูปกฎหมาย ที่ดำเนินการเป็นอิสระ ในการปรับปรุงและพัฒนากฎหมายของประเทศ รวมทั้งปรับปรุงและพัฒนากฎหมายให้เป็นไปตามรัฐธรรมนูญ โดยต้องรับฟังความคิดเห็นของผู้ได้รับผลกระทบจากกฎหมายนั้นประกอบด้วย
ในเวลาต่อมา ได้มีการตราพระราชบัญญัติคณะกรรมการปฏิรูปกฎหมาย พ.ศ. 2553 ขึ้น เมื่อวันที่ 19 พฤศจิกายน พ.ศ. 2553 มีผลทำให้เกิดการจัดตั้งองค์กรเพื่อการปฏิรูปกฎหมายขึ้นในประเทศไทย โดยองค์กรดังกล่าวมีความเป็นอิสระในการดำเนินการตามอำนาจหน้าที่กฎหมายบัญญัติไว้
องค์กรปฏิรูปกฎหมาย จะมีรูปแบบเป็นคณะกรรมการ เรียกว่า "คณะกรรมการปฏิรูปกฎหมาย" โดยมีองค์ประกอบ ดังนี้
ประธานกรรมการปฏิรูปกฎหมาย (ปฏิบัติหน้าที่เต็มเวลา)
รองประธานกรรมการปฏิรูปกฎหมาย 1 คน (ปฏิบัติหน้าที่ไม่เต็มเวลา)
กรรมการปฏิรูปกฎหมาย 9 คน แยกเป็น
นอกจากนี้ กฎหมายยังกำหนดให้มีสำนักงานคณะกรรมการปฏิรูปกฎหมาย เป็นหน่วยงานด้านธุรการของคณะกรรมการ เป็นหน่วยงานของรัฐมีฐานะเป็นนิติบุคคล ไม่อยู่ภายใต้การกำกับดูแลและบังคับบัญชาของส่วนราชการ แต่อยู่ภายใต้กำกับและบังคับบัญชาของประธานกรรมการปฏิรูปกฎหมาย มีเลขาธิการคณะกรรมการปฏิรูปกฎหมาย ทำหน้าที่เป็นหัวหน้าหน่วยงาน เป็นผู้บังคับบัญชาพนักงานสำนักงานและลูกจ้างของสำนักงาน ขึ้นตรงต่อประธานกรรมการปฏิรูปกฎหมาย
คณะกรรมการปฏิรูปกฎหมาย สิ้นสุดลงตามคำสั่งหัวหน้าคณะรักษาความสงบแห่งชาติ ที่ ๗๑/๒๕๕๙ เรื่อง การยกเลิกกฎหมายว่าด้วยสภาที่ปรึกษาเศรษฐกิจและสังคมแห่งชาติ กฎหมายว่าด้วยสภาพัฒนาการเมือง และกฎหมายว่าด้วยคณะกรรมการปฏิรูปกฎหมาย ซึ่งประกาศในราชกิจจานุเบกษา เมื่อวันที่ 13 ธันวาคม พ.ศ. 2559
อำนาจหน้าที่

คณะกรรมการปฏิรูปกฎหมาย มีอำนาจหน้าที่เกี่ยวกับการปฏิรูปกฎหมาย ดังนี้
สำรวจ ศึกษา วิเคราะห์ และวิจัยหรือสนับสนุนการวิจัยทางวิชาการ เกี่ยวกับการพัฒนากฎหมาย
ปรับปรุงและพัฒนากฎหมายของประเทศทั้งระบบ รวมทั้งปรับปรุงกฎหมายให้เป็นไปตามรัฐธรรมนูญ โดยต้องคำนึงถึงการมีส่วนร่วมของประชาชน
เสนอแนะต่อคณะรัฐมนตรีเกี่ยวกับแผนการการมีกฎหมาย แก้ไขเพิ่มเติมกฎหมาย โดยพิจารณากฎหมายในภาพรวมเป็นเรื่องๆ
เสนอแนะต่อคณะรัฐมนตรีเกี่ยวกับแผนการตรากฎหมายที่จำเป็นต่อการดำเนินการตามนโยบายบริหารราชการแผ่นดิน
เสนอแนะต่อคณะรัฐมนตรีและรัฐสภา เกี่ยวกับร่างกฎหมายฉบับหนึ่งฉบับใดที่เสนอโดย คณะรัฐมนตรี สมาชิกสภาผู้แทนราษฎร ศาล องค์กรอิสระตามรัฐธรรมนูญ และประชาชนผู้มีสิทธิเลือกตั้ง
ให้คำปรึกษาและสนับสนุนการดำเนินการในการร่างกฎหมายของประชาชนผู้มีสิทธิเลือกตั้ง ตามหลักเกณฑ์และวิธีการที่คณะกรรมการจะกำหนด
ที่มาของคณะกรรมการปฏิรูปกฎหมาย

คณะกรรมการปฏิรูปกฎหมาย จะมีกระบวนการสรรหาจาก คณะกรรมการสรรหา ซึ่งคณะกรรมการสรรหาจะมีองค์ประกอบเป็นไปตามที่กฎหมายกำหนด บนพื้นฐานของการมีส่วนร่วมของ 3 ภาคส่วน ได้แก่ ภาคราชการ ภาควิชาการ และภาคเอกชน ดังนี้
กรรมการสรรหา ภาครัฐ ได้แก่ ปลัดกระทรวงยุติธรรม เลขาธิการคณะรัฐมนตรี เลขาธิการสภาผู้แทนราษฎร และเลขาธิการคณะกรรมการกฤษฎีกา
กรรมการสรรหา ภาควิชาการ ได้แก่ ผู้แทนที่เป็นอาจารย์ประจำซึ่งสอนในสาขาวิชานิติศาสตร์ ในสถาบันอุดมศึกษาของรัฐ คัดเลือกกันเอง 2 คน และเอกชน คัดเลือกกันเอง 2 คน
กรรมการสรรหา ภาคเอกชน ได้แก่ ผู้แทนองค์กรเอกชน ด้านแรงงาน ด้านสิทธิมนุษยชน ด้านการคุ้มครองผู้บริโภค และด้านสุขภาพและสิ่งแวดล้อม แต่ละด้านคัดเลือกกันเองให้เหลือด้านละ 1 คน
โดยเมื่อ คณะกรรมการสรรหา ได้ดำเนินการคัดเลือกบุคคลที่มีความรู้ ความสามารถ มีความเชี่ยวชาญ และมีผลงานเป็นประจักษ์ อันเป็นประโยชน์ต่อการปฏิรูปกฎหมาย แล้วครบจำนวนและประเภทตามที่กฎหมายกำหนด ก็จะมีการนำรายชื่อเสนอต่อนายกรัฐมนตรี เพื่อนำขึ้นทูลเกล้าฯ เพื่อทรงลงพระปรมาภิไธย โปรดเกล้าฯ แต่งตั้งให้ดำรงตำแหน่งและปฏิบัติหน้าที่ต่อไป
รายนามคณะกรรมการปฏิรูปกฎหมาย

รายนามคณะกรรมการปฏิรูปกฎหมายชุดแรก ซึ่งเป็นคณะกรรมการปฏิรูปกฎหมาย เริ่มเข้าปฏิบัติหน้าที่เมื่อวันที่ 25 พฤษภาคม พ.ศ. 2554 โดยมีวาระการดำรงตำแหน่ง คราวละ 4 ปี และสามารถได้รับเลือกให้ดำรงตำแหน่งอีก แต่ไม่เกิน 2 วาระติดกัน
ศาสตราจารย์พิเศษ ดร.คณิต ณ นคร ประธานกรรมการปฏิรูปกฎหมาย
นางสุนี ไชยรส รองประธานกรรมการปฏิรูปกฎหมาย
นายไพโรจน์ พลเพชร กรรมการปฏิรูปกฎหมาย (ประเภทเต็มเวลา)
นายสมชาย หอมลออ กรรมการปฏิรูปกฎหมาย (ประเภทเต็มเวลา)
นายสุขุมพงศ์ โง่นคำ กรรมการปฏิรูปกฎหมาย (ประเภทเต็มเวลา)
ศาสตราจารย์ ดร.เสาวนีย์ อัศวโรจน์ กรรมการปฏิรูปกฎหมาย (ประเภทเต็มเวลา)
ศาสตราจารย์ ดร.กำชัย จงจักรพันธ์ กรรมการปฏิรูปกฎหมาย (ประเภทไม่เต็มเวลา)
นายชัยสิทธิ์ สุขสมบูรณ์ กรรมการปฏิรูปกฎหมาย (ประเภทไม่เต็มเวลา)
ศาสตราจารย์ ดร.บรรเจิด สิงคะเนติ กรรมการปฏิรูปกฎหมาย (ประเภทไม่เต็มเวลา)
นายประสงค์ เลิศรัตนวิสุทธิ์ กรรมการปฏิรูปกฎหมาย (ประเภทไม่เต็มเวลา)
รองศาสตราจารย์ วิระดา สมสวัสดิ์ กรรมการปฏิรูปกฎหมาย (ประเภทไม่เต็มเวลา)
คณะกรรมการชุดดังกล่าว หมดวาระลงในปี พ.ศ. 2558
คาลเท็กซ์

| --- | --- |

ชื่อเดิม:   แคลิฟอร์เนีย เท็กซัส ออยล์ คัมปานี (1936–1968)  คาลเท็กซ์ ปิโตรเลียม คอร์ปอเรชัน (1968–1998)  คาลเท็กซ์ คอร์ปอเรชัน (1999–2001) 
ประเภท: กิจการร่วมค้า (จนถึง 2001) ตราสินค้า (ตั้งแต่ 2001)
อุตสาหกรรม: ปิโตรเลียม
ก่อตั้ง: 30 มิถุนายน 1936; 88 ปีก่อน (1936-06-30)
สำนักงานใหญ่: ประเทศสิงคโปร์ (ที่ปฏิบัติการ)
พื้นที่ให้บริการ: เอเชียแปซิฟิก ตะวันออกกลาง แอฟริกาใต้
ผลิตภัณฑ์: น้ำมัน, เชื้อเพลิง
บริษัทแม่: เชฟรอน คอร์ปอเรชัน
เว็บไซต์: www.caltex.com
ปั๊มน้ำมันคาลเท็กซ์ในมาเลเซีย.
คาลเท็กซ์ (Caltex) เป็นเครื่องหมายการค้าของสถานีบริการน้ำมันในเครือเชฟรอน ที่จัดจำหน่ายในกว่า 60 ประเทศแถบเอเชียแปซิฟิก ตะวันออกกลาง และแอฟริกา
บริษัทก่อตั้งขึ้นในปี ค.ศ. 1936 โดยเป็นบริษัทร่วมทุนระหว่างเท็กซาโก (ขณะนั้นใช้ชื่อว่า เดอะเท็กซัสคัมปานี) จากรัฐเท็กซัส และโซแคล (สแตนดาร์ดออยล์แห่งแคลิฟอร์เนีย ซึ่งต่อมาก็คือ เชฟรอน) จากรัฐแคลิฟอร์เนีย  เมื่อแรกตั้งบริษัท ใช้ชื่อว่า แคลิฟอร์เนียเท็กซัสออยล์คัมปานี (California Texas Oil Company)  ต่อมาได้ย่อลงเหลือ "คาลเท็กซ์" ในปี ค.ศ. 1936
เมื่อบริษัทแม่ทั้งสองได้ควบรวมกิจการเป็น "เชฟรอนเท็กซาโก" ในปี ค.ศ. 2001 (และย่อชื่อเหลือเพียง เชฟรอน ในปี ค.ศ. 2005)  คาลเท็กซ์ยังคงเป็นเครื่องหมายการค้าหลักของบริษัท ที่ทำตลาดทั้งในเอเชียแปซิฟิกและตะวันออกกลาง
คล้อด วอน รีแกน

ตัวละครไฟร์เอมเบลม: ธรีเฮาส์
| คล้อด วอน รีแกน |
| --- | --- |
ตัวละครใน ไฟร์เอมเบลม
คล้อดในไฟร์เอมเบลม: ธรีเฮาส์
ปรากฏครั้งแรก: ไฟร์เอมเบลม: ธรีเฮาส์ (ค.ศ. 2019)
ออกแบบโดย: ชินัตสึ คูราฮานะ
ให้เสียงโดย: โจ ซีจา (อังกฤษ)   โทชิยูกิ โทโยนางะ (ญี่ปุ่น)
ข้อมูลตัวละครในเรื่อง
สังกัด: กวางทอง (โกลเดนเดียร์)
อาวุธ: คันธนูและลูกธนู
คล้อด วอน รีแกน (อักษรโรมัน: Claude von Riegan) เป็นตัวละครในไฟร์เอมเบลม: ธรีเฮาส์ ซึ่งเป็นวิดีโอเกม ค.ศ. 2019 เขาคือผู้นำของกลุ่มกวางทองแห่งมหาวิหารแกร์เรกมัค ร่วมกับเอเดลการ์ด วอน เฮรสเวลก์ แห่งกลุ่มอินทรีดำ และดิมิทรี อเล็กซานเดอร์ เบลดดิด แห่งกลุ่มสิงโตน้ำเงิน บ้านของเขาคือหนึ่งในบ้านที่ตัวเอกอย่างบายเลธสามารถทำหน้าที่เป็นศาสตราจารย์ได้ และมีนักเรียนคนอื่น ๆ ร่วมทางมาด้วยหลายคน รวมถึงฮิลดา วาเลนไทน์ โกเนริล และแมริแอน วอน เอ็ดมันด์
การปรากฏตัว

คล้อด วอน รีแกน เป็นตัวละครที่เล่นได้ในวิดีโอเกมไฟร์เอมเบลม: ธรีเฮาส์ เขาและตัวละครอื่น ๆ ในเกมมีเครสต์ ซึ่งถือเป็นสิ่งประดิษฐ์ในตัวที่ทำให้เขามีพลังที่เหนือกว่ามนุษย์ทั่วไป เขาเป็นทายาทของตระกูลรีแกน ซึ่งเป็นตระกูลชั้นนำของเลสเตอร์อัลไลแอนซ์ อันเป็นดินแดนในโฟดเลน ชื่อเกิดของเขาคือคาลิด และเขาเป็นบุตรของกษัตริย์แห่งแอลไมราและดยุกรีแกน ซึ่งต้องเผชิญกับการเลือกปฏิบัติเนื่องมาจากเขามีเชื้อสายผสมทั้งในแอลไมราและในเลสเตอร์อัลไลแอนซ์ สิ่งนี้ทำให้เขาเริ่มลงมือเพื่อยุติการแยกออกของโฟดเลน เขายังเปลี่ยนชื่อของเขาเป็นคล้อดเพื่อซ่อนสายเลือดของเขาเช่นกัน ต่อมาเมื่ออายุ 17 ปี เขาได้เข้าเรียนที่ออฟฟิซเซอส์อะแคเดมีในมหาวิหารแกร์เรกมัค ซึ่งดำเนินการโดยโบสถ์แห่งเซรอสและอาร์ชบิชอปเรอา โดยทำหน้าที่เป็นหัวหน้าบ้านกวางทอง เขาสามารถสนทนากับตัวละครบางตัวได้ทั้งในและนอกกลุ่มกวางทอง รวมถึงตัวเอกอย่างบายเลธ ซึ่งเขาสามารถมีความสัมพันธ์โรแมนติกด้วยได้หากตัวละครนั้นเป็นผู้หญิงและทำหน้าที่เป็นศาสตราจารย์ของสังกัดกวางทอง เขามีเอเดลการ์ด วอน เฮรสเวลก์ หัวหน้ากลุ่มอินทรีดำ และดิมิทรี อเล็กซานเดอร์ เบลดดิด หัวหน้ากลุ่มสิงโตน้ำเงิน ซึ่งมาจากจักรวรรดิอาเดรสเตียน และราชอาณาจักรแฟร์กัส ร่วมเดินทางด้วย หากบายเลธสอนกลุ่มกวางทอง คล้อดก็เกิดความสนใจในตัวบายเลธเนื่องจากเรอาเองก็มีความสนใจในตัวบายเลธเช่นกัน นอกจากนี้ บายเลธยังใช้เครสต์แห่งไฟและดาบแห่งผู้สร้าง โดยหลังจากเรียนรู้เพิ่มเติมเกี่ยวกับบายเลธแล้ว คล้อดก็สัญญาว่าจะช่วยให้บายเลธเรียนรู้เพิ่มเติมเกี่ยวกับต้นกำเนิดและโบสถ์ของพวกเขา แล้วในที่สุด เอเดลการ์ดก็ประกาศสงครามกับโบสถ์แห่งเซรอส หากบายเลธเข้าร่วมกับกลุ่มกวางทอง บายเลธก็จะกลายเป็นพันธมิตรของคล้อดในสงครามครั้งนี้ รวมทั้งคล้อดจะเป็นพันธมิตรกับดิมิทรีในทุกเส้นทาง แต่หากบายเลธเลือกที่จะเป็นพันธมิตรกับเอเดลการ์ด พวกเขาจะต้องต่อสู้กับคล้อด
บายเลธถูกวางไว้ในสภาวะหยุดนิ่งหลังจากที่เอเดลการ์ดประกาศสงคราม ทำให้คล้อด, ดิมิทรี และเอเดลการ์ด ต้องทำสงคราม โดยแต่ละคนต่างก็ถือสิทธิควบคุมดินแดนของพวกเขา เมื่อบายเลธฟื้นคืนชีพอีกครั้งในห้าปีต่อมา บายเลธก็ได้พบกับคล้อดอีกครั้ง ซึ่งได้รักษาพันธมิตรของคล้อดไว้ด้วยการย้ำคำสัญญาของเขาที่จะช่วยให้บายเลธเรียนรู้ความจริง ทั้งคู่ร่วมมือกันเพื่อรวมกลุ่มเลสเตอร์อัลไลแอนซ์ และเอาชนะเอเดลการ์ดได้สำเร็จ โดยบายเลธเป็นคนสังหารเธอ สงครามนี้ได้หันกลับมาหากลุ่มผู้ที่หลบซ่อนตัวอยู่ในความมืดมิด ซึ่งเป็นกลุ่มที่สนับสนุนสงครามของเอเดลการ์ด โดยทำการต่อสู้กับเนเมซิส ที่ฟื้นคืนชีพขึ้นมาโดยกลุ่มผู้ที่หลบซ่อนตัวอยู่ในความมืดมิดเพื่อทำสงครามกับโฟดเลน ครั้นหลังจากสังหารเนเมซิสแล้ว บายเลธและคล้อดก็สาบานว่าจะทำให้เกิดความสงบสุข โดยคล้อดได้กลับไปยังแอลไมราเพื่อสร้างความสัมพันธ์ระหว่างแอลไมราและโฟดเลน
นอกจากนี้ คล้อดได้รับการนำเสนอในฐานะส่วนหนึ่งของกลุ่มผลิตภัณฑ์ของเล่นยัดนุ่น รวมทั้งบายเลธ, เอเดลการ์ด, ดิมิทรี และรอย
กีฬาขี่ม้าในโอลิมปิกฤดูร้อน 2020 – อีเว้นติ้ง บุคคล

| กีฬาขี่ม้า ใน โอลิมปิกฤดูร้อน 2020 |
| --- | --- | --- |

นักกีฬา รอบคัดเลือก
| Dressage | เดี่ยว | ทีม |
| Eventing | เดี่ยว | ทีม |
| Jumping | เดี่ยว | ทีม |
ด ค ก
การแข่งขันกีฬาขี่ม้าในโอลิมปิกฤดูร้อน 2020 – อีเว้นติ้ง บุคคล เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 65 คน จาก 29 ประเทศโดยประมาณ
ภูมิหลัง

นี่จะเป็นการปรากฏตัวครั้งที่ 25 ของรายการ ซึ่งจัดขึ้นในโอลิมปิกฤดูร้อนทุกครั้งตั้งแต่ปี 1912
การคัดเลือก

บทความหลัก: กีฬาขี่ม้าในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9)
| ลำดับวัน | วันที่ | เริ่ม | สิ้นสุด | เฟส |
| --- | --- | --- | --- | --- |
| Day 7 | ศุกร์, 30 กรกฎาคม 2021 | 8:00 | 11:10 | Dressage Day 1 - Session 1 |
| Day 7 | ศุกร์, 30 กรกฎาคม 2021 | 17:30 | 20:55 | Dressage Day 1 - Session 2 |
| Day 8 | เสาร์, 31 กรกฎาคม 2021 | 8:00 | 11:10 | Dressage Day 2 - Session 3 |
| Day 9 | อาทิตย์, 1 สิงหาคม 2021 | 8:30 | 11:55 | Cross Country |
| Day 10 | จันทร์, 2 สิงหาคม 2021 | 17:00 | 22:25 | Jumping |
กีฬาขี่ม้าในโอลิมปิกฤดูร้อน 2020 – กระโดดข้ามเครื่องกีดขวาง ทีม

| กีฬาขี่ม้า ใน โอลิมปิกฤดูร้อน 2020 |
| --- | --- | --- |

นักกีฬา รอบคัดเลือก
| Dressage | เดี่ยว | ทีม |
| Eventing | เดี่ยว | ทีม |
| Jumping | เดี่ยว | ทีม |
ด ค ก
การแข่งขันกีฬาขี่ม้าในโอลิมปิกฤดูร้อน 2020 – กระโดดข้ามเครื่องกีดขวาง ทีม เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 6-7 สิงหาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 60 คน จาก 22 ประเทศโดยประมาณ
ภูมิหลัง

นี่จะเป็นการปรากฏตัวครั้งที่ 25 ของรายการ ซึ่งจัดขึ้นในโอลิมปิกฤดูร้อนทุกครั้งตั้งแต่ปี 1912
แชมป์โอลิมปิกที่คนล่าสุดคือ ทีมฝรั่งเศส (ฟิลิปเป โรซิเออร์, เคงิน สเตาต์, โรเจอร์-อีฟ บอสต์, และ เพเนโลเป เลอเปรโวสต์) แชมป์โลก (2018) คือทีมสหรัฐ (เดวิน ไรอัน, เอเดรียน สเติร์นลินช์, ลอรา เคราต์, และ แมคเลน เวิร์ด)
การคัดเลือก

บทความหลัก: กีฬาขี่ม้าในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9)
| วันที่ | เวลา | รอบ |
| --- | --- | --- |
| ศุกร์, 6 สิงหาคม 2021 | 19:00 | รอบคัดเลือก |
| พฤหัสบดี, 7 สิงหาคม 2021 | 19:00 | รอบชิงชนะเลิศ |
การบุกประชิดด้วยกระบอง

การบุกประชิดด้วยกระบองระหว่างการประท้วงประชุมสุดยอดสหภาพยุโรปปี 2544 ในสวีเดน
การบุกประชิดด้วยกระบอง (อังกฤษ: baton charge) หรือ การชาร์จด้วยกระบอง เป็นยุทธวิธีที่ใช้การประสานกันสำหรับสลายฝูงชน ซึ่งมักใช้งานโดยตำรวจหรือทหารเพื่อตอบโต้ต่อความไม่สงบเรียบร้อย ในอนุทวีปอินเดีย แท่งไม้ไผ่ยาวเรียกว่า ละติ ในภาษาฮินดีและภาษาอูรดูถูกใช้สำหรับการควบคุมฝูงชนและคำว่า lathi charge ก็ถูกใช้ในการอธิบายในความหมายเดียวกันกับกระบอง
ยุทธวิธีนี้เป็นวิธีที่เจ้าหน้าที่ตำรวจพุ่งเข้าใส่ฝูงชนพร้อมกับกระบอง และในบางกรณีจะใช้ร่วมกับโล่ปราบจลาจล กลุ่มเจ้าหน้าที่ตำรวจจะวิ่งไปยังฝูงชนและโจมตีผู้คนด้วยกระบอง และในบางสถานการณ์จะใช้โล่ปราบจลาจลในการผลักดันฝูงชนออกจากพื้นที่นั้น การบุกประชิดด้วยกระบองถูกออกแบบมาเพื่อสร้างความเจ็บปวดหรือทำให้กลัวความเจ็บปวด โดยหวังว่าจะช่วยบังคับให้ผู้คนเคลื่อนที่ออกจากพื้นที่เกิดเหตุ และกระจายฝูงชนที่รวมตัวกันอยู่
อนุทวีปอินเดีย

ในอนุทวีปอินเดีย โดยเฉพาะอินเดีย, บังคลาเทศ, ปากีสถาน และศรีลังกา ใช้ไม้ไผ่ยาวหรือไม้เท้าที่เรียกว่า ละติ (lathi) ในการควบคุมฝูงชน กองกำลังตำรวจอินเดียบางแห่งใช้ไม้ระแนงที่มีความยาวประมาณ 1.5 เมตร (5 ฟุต) แต่ในที่อื่น ๆ ไม้ระแนงจะสั้นกว่า ซึ่งคำว่า การพุ่งเข้าใส่พร้อมละติ (lathi charge) ถูกใช้งานโดยสื่ออินเดียและปากีสถาน
ดูเพิ่ม

ภคัต สิงห์
การปราบจลาจล
สแน็ตช์สควอด
การประท้วง
การใช้กำลังเกินกว่าเหตุโดยตำรวจ
กีฬาขี่ม้าในโอลิมปิกฤดูร้อน 2020 – อีเวนติงประเภททีม

| กีฬาขี่ม้า ใน โอลิมปิกฤดูร้อน 2020 |
| --- | --- | --- |

นักกีฬา รอบคัดเลือก
| Dressage | เดี่ยว | ทีม |
| Eventing | เดี่ยว | ทีม |
| Jumping | เดี่ยว | ทีม |
ด ค ก
การแข่งขันกีฬาขี่ม้าในโอลิมปิกฤดูร้อน 2020 – อีเว้นติ้ง ทีม เป็น 1 ใน 6 รายการแข่งขันขี่ม้าที่โตเกียว ประเทศญี่ปุ่น จะจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่สนามขี่ม้าบาจิ โคเอ็น ครั้งนี้จัดการแข่งขันกีฬาขี่ม้าในโอลิมปิกเป็นครั้งที่ 25 ในโอลิมปิกฤดูร้อน จะมีนักกีฬาเข้าร่วมแข่งขัน 45 คน จาก 15 ประเทศโดยประมาณ
ภูมิหลัง

นี่จะเป็นการปรากฏตัวครั้งที่ 25 ของรายการ ซึ่งจัดขึ้นในโอลิมปิกฤดูร้อนทุกครั้งตั้งแต่ปี 1912
การคัดเลือก

บทความหลัก: กีฬาขี่ม้าในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9)
| ลำดับวัน | วันที่ | เริ่ม | สิ้นสุด | เฟส |
| --- | --- | --- | --- | --- |
| Day 7 | ศุกร์, 30 กรกฎาคม 2021 | 8:00 | 11:10 | Dressage Day 1 - Session 1 |
| Day 7 | ศุกร์, 30 กรกฎาคม 2021 | 17:30 | 20:55 | Dressage Day 1 - Session 2 |
| Day 8 | เสาร์, 31 กรกฎาคม 2021 | 8:00 | 11:10 | Dressage Day 2 - Session 3 |
| Day 9 | อาทิตย์, 1 สิงหาคม 2021 | 8:30 | 11:55 | Cross Country |
| Day 10 | จันทร์, 2 สิงหาคม 2021 | 17:00 | 22:25 | Jumping |
กาญจนา กาญจนสุต

| กาญจนา กาญจนสุต |
| --- | --- |

สัญชาติ: ไทย
รางวัล: อินเทอร์เน็ต ฮอลล์ ออฟ เฟม, 2556  โจนาธาน บี โพสเทล เซอร์วิช อวอร์ด, 2559
อาชีพทางวิทยาศาสตร์
สาขา: วิทยาการคอมพิวเตอร์
สถาบันที่ทำงาน: สถาบันเทคโนโลยีแห่งเอเชีย (AIT)  มูลนิธิศูนย์สารสนเทศเครือข่ายไทย (THNICF)
 
ศาสตราจารย์ กาญจนา กาญจนสุต เป็นศาสตราจารย์ด้านวิทยาการคอมพิวเตอร์ชาวไทย ณ สถาบันเทคโนโลยีแห่งเอเชีย (AIT) เป็นผู้บุกเบิกการนำอินเทอร์เน็ตมาใช้ในประเทศไทย และเป็นคนไทยคนแรกที่ใช้อีเมล เป็นโฮสต์เซิร์ฟเวอร์แรกในประเทศไทยที่เชื่อมต่อกับอินเทอร์เน็ต และใน พ.ศ. 2531 กาญจนาเป็นผู้นำโดเมน .th ขึ้นจดทะเบียนเป็นโดเมนระดับบนสุดตามรหัสประเทศประจำประเทศไทย ศาสตราจารย์กาญจนาได้รับการเสนอชื่อเข้าหอเกียรติยศ อินเทอร์เน็ต ฮอลล์ ออฟ เฟม โดยประชาคมอินเทอร์เน็ตสากล พ.ศ. 2556 และได้รับรางวัลโจนาธาน บี โพสเทล เซอร์วิส อวอร์ด พ.ศ. 2559 ศาสตราจารย์ กาญจนา ได้รับสมญานามในวงการอินเทอร์เน็ตว่าเป็น มารดาแห่งอินเทอร์เน็ตไทย
ชีวิตในวัยเยาว์ และการศึกษา

เมื่อ พ.ศ. 2517 กาญจนาจบการศึกษาระดับปริญญาตรีวิทยาศาสตรบัณฑิต สาขาคณิตศาสตร์ พร้อมด้วยประกาศนียบัตรเพิ่มเติมด้านวิทยาการคอมพิวเตอร์ จากมหาวิทยาลัยแห่งควีนส์แลนด์ (University of Queensland) ประเทศออสเตรเลีย และใน พ.ศ. 2522 ได้ย้ายไปศึกษาต่อที่มหาวิทยาลัยแห่งเมลเบิร์น (University of Melbourne) จนสำเร็จการศึกษาระดับปริญญาโทวิทยาศาสตรมหาบัณฑิต  หลังจากนั้น พ.ศ. 2534 ก็ได้รับปรัชญาดุษฎีบัณฑิตที่มหาวิทยาลัยแห่งเมลเบิร์น
อาชีพ การทำงาน

หลังจากสำเร็จการศึกษาจากมหาวิทยาลัยแห่งเมลเบิร์น เมื่อ พ.ศ. 2527 กาญจนาก็ได้เริ่มทำงานที่สถาบันเทคโนโลยีแห่งเอเชีย (AIT) ในปี พ.ศ. 2529 กาญจนาได้เชื่อมต่อระบบโครงข่ายคอมพิวเตอร์เพื่อส่งอีเมลในขณะที่ทำงานที่ AIT ไปยังมหาวิทยาลัยที่เมลเบิร์นและโตเกียว นับเป็นบุคคลแรกที่นำการใช้อีเมลล์เข้ามาในประเทศไทย After establishing connections to the universities in 1987, และได้จัดตั้งการเชื่อมต่ออินเทอร์เน็ตระหว่างมหาวิทยาลัยในปี พ.ศ. 2530 และในปีถัดมากาญจนาก็เป็นคนไทยที่โฮสต์เซิร์ฟเวอร์ ซึ่งเป็นเซิร์ฟเวอร์แรกของประเทศไทยบนเครือข่ายอินเทอร์เน็ต หลังจากนั้นการใช้งานอินเทอร์เน็ต และอีเมลก็ได้ขยายวงกว้างออกไปในสังคมไทย ศาสตราจารย์กาญจนาก็ได้รับเลือกให้เป็นรองอธิการบดีฝ่ายวิจัย ประจำสถาบันเทคโนโลยีแห่งเอเชีย และเป็นอาจารย์สาขาวิทยาการคอมพิวเตอร์ที่สถาบันดังกล่าวมาจนถึงปัจจุบัน
ศาตราจารญ์กาญนาได้ก่อตั้งหน่วยงานต่าง ๆ เพื่อขับเคลื่อนการเติบโตของอินเทอร์เน็ตในประเทศไทย และภูมิภาคเอเชีย ไม่ว่าจะเป็น ศูนย์สารสนเทศเครือข่ายไทย (THNIC) ที่ดูแลบริหารโดเมน .th และ .ไทย มาตั้งแต่ปี พ.ศ. 2531 ซึ่งมีศาสตราจารย์กาญจนาเป็นผู้ดูแลระบบ (แอดมิน) นำโดเมนดังกล่าวขึ้นจดทะเบียนเป็นโดเมนระดับบนสุดตามรหัสประเทศประจำประเทศไทย เป็นผู้ก่อตั้งและผู้อำนวยการห้องปฏิบัติการอินเทอร์เน็ตเพื่อการศึกษาและวิจัย (intERLab) ที่สถาบันเทคโนโลยีแห่งเอเชีย  และเป็นผู้ร่วมสร้างศูนย์แลกเปลี่ยนข้อมูลอินเทอร์เน็ต (Internet exchange point) แห่งแรกของไทยที่กรุงเทพมหานคร (BKNIX) ในปี พ.ศ. 2556